open-index/open-wikipedia-markdown huggingface dataset:
जयप्रकाश नारायण

thumb|जयप्रकाश नारायण

## जल्म
जयप्रकाश नारायण हांचो ज्लम 11 आॅक्टोबर 1902 दिसा बिहारच्या सारन जिल्ह्यांतल्या सिताबदियार गावांत जालो.जयप्रकाश हे भारतांतले एक समाजवादी राजकी म्हालगडे आनी सर्वोदयी कार्यकर्ते.

## शिक्षण
सिताबदियार  गावांत तांचें मुळावें शिक्षण आनी फुडें पाटणांत माध्यमीक शिक्षण जालें.

## संवसारीक जीण
वयाच्या अठराव्या वर्सा प्रभावतीदेवी हांचे लागीं तांचें लग्न जालें. तागेलो मांव ब्रजकिशोर हो बिहारांतलो तेन्नाचो राष्ट्रीय नेतो आनी प्रसिध्द वकील आसलो.
ब्रिजकिशोर हाणीच चंपारण्यातल्या अन्यायाक  वाचा फोडपाक गांधीजींक बिहारांत हाडले. 
प्रभावतीदेवी खातीर जयप्रकाश हांचो गांधीजीं लागीं पयलीं पसून लागचो संबंद आयलो. इटंर परिक्षा दिता आसताना तांणी असहकाराचे चळवळींत भाग घेतलो.

१९२२ वर्सा ते अमेरिकेक गेले. विस्काॅन्सीन विध्यापिठाची समाजशास्त्रांतली एमए पदवी तांणी घेतली. १९२९ वर्सा ते भारतांत परत आयले आनी  स्वातंत्र्याचे चळवळींत स्वताक झोंकून दिलें. 
स्वातंत्र्य चळवळी सारकेच ते भुदान चळवळींतूय सक्रीय आशिल्ले.५ जून १९७५ वर्सा आपल्या एका फामाद भाशणांत भ्रष्टाचार, बेरोजगार आनी शिक्षणांत क्रांती हाडूंक वेवस्थेंत परिवर्तनाची गरज उकतायली.

## मरण
१५ एप्रिल १९७३ दिसा तांची बायल हे जग सोडून गेली. ताचे उपरांत तांची प्रक्रुती खालावली. रक्तदाबाचो विकार तांकां जालो.  आठ ऑक्टोबर १९७९ दिसा पाटणांत ताणीं  अखेरचो स्वास घेतलो. तांच्या  वावराची पावती म्हणून १९९९त भारत सरकारान तांकां  'भारतरत्न' पुरस्कारान सन्मानीत केले.

## संदर्भ

वर्ग:देवनागरी पानां
लोकमान्य बाळ गंगाधर टिळक

**लोकमान्य बाळ गंगाधर टिळक**

## जल्म
म्हान भारतीय फुडारी, भगवदगितेचे आधुनीक भाश्यकार आनी प्राच्यविध्या पंडीत. तांचो जल्म रत्नागिरींत जालो.तांचें जल्मनांव केशव, पूण बाळ हेंच नांव फुडें रूढ जालें. टिळक कुटुंबाचो मूळ गांव चिखलगांव (ता. दापोली, जि. रत्नागिरी). चिखलगांवाची खोंतीदारी तांचे कडेन आशिल्ली. पणजो केशवरावान पेशव्यांच्या काळांत मानाचो जागो मेळयिल्लो. आजो रामचंद्रपंतान उत्तर आयश्यांत सन्यास घेतलो.

## शिक्षण
टिळकाचे बापूय गंगाधरपंताक कौटुबीक अडचणीक लागून इंग्लीश शिक्षण सोडून पुणेंच्यान गांवांत येवचो पडलो. बाळ गंगाधर टिळकांचे पारांपरीक संस्कृत अध्ययन घरांतूच जालें. पण्यांत रावन टिळक 1872त मॅट्रीक जाले. 1871त तांचो कोंकणांतल्या लाडघर गावांतल्या बल्लाड बाळ कुटुंबांतल्या लाडघर गांवांतल्या बल्लाळ बाळ कुटुंबांतल्या सत्यभामाबई हिचे कडेन लग्न जालें. तांचे नातू ज.श्री. टिळक हे केसरीचे संपादक आनी खासदार आसादार आसात. 
महाविध्यालयांत पयल्या वर्सा नेमान व्यायाम करुन प्रकृती घटमूट राखपाचेर तांणी भर दिलो. हे कुडीचो दगदगीच्या राजकी जिवितांत आनी बंदखणींत तांकां खूप उपेग जालो. 1876त ते बिए पयल्या वर्गात पास जाले. एमए मात जावंक पावले नात. अखेरेक तांणी एलएलबी पदवी घेतली. डॅक्कन कॉलेजांत टिळक आनी आगरकर हांची वळख जाली. तांणी देशकार्याक व्हावोवन घेवपाचो सुंकल्प केलो.

ह्याच सुमाराक विष्णुशास्री चिपळूणकरान शाळा काडपाचें थारायिल्लें, तेन्ना टिळक आनी आगरकर दोगूय तांकां मेळ्ळे. चिपळूणकर, टिळक आनी आगरकर हांणी केसरी (मराठी) आनी  मराठा (इंग्लीश) हीं दोन दिसाळीं सुरू केली. सुरवातीक आगरकर केसरीचे आनी टिळक मराठाचे संपादक आशिल्ले. वृत्तपत्रां वरवीं लोकशिक्षण, राजकी जागृती आनी सरकारी अन्यायाचो प्रतिकार हें तांचें इतिहासीक कार्य हांगाच्यानूच सुरू जालें.

## संदर्भ

वर्ग:देवनागरी पानां
विष्णू नारायण भातखंडे

thumb|विष्णू नारायण भातखंडे
## विष्णू नारायण भातखंडे ==विष्णू नारायण भातखंडे हांचो जल्म 10 ऑगस्ट1860 ह्या दिसा वाळकेश्वर [[Bombaim|मुंबय]] जालो. तांचो मूळ गांव कोंकणातलें नागांव. ताजो बापूय एका धनेस्त मनशा कडेन कारभारी म्हणून काम पळेतालो. ताच्या बापायक संगिताची खुब्ब आवड आशिल्ली. बापाय खातिरूच ही संगिताची आवड लहानपणा सावन निष्णूक लागली.

## शिक्षणीक पात्रताय
ल्हापणांत विष्णू बांसरी वाजोवंक शिकलो आनी कॉलेजींत आसतना सतार वाजोवपाक शिकलो. पयलीं पयलीं तो गोपाळ गिरी हांचे कडेन ताजें शिक्षण जालें. 1885 विष्णू बिए जालें आनी 1887 एलएलबी लेगीत जाले.

## संगिताचे शिक्षण

कॉलेजींत शिकत आसतनाच ते गायनोत्तेजक मंडळ हातूंत सामील जाले. हांगा तांकां सगल्या तरांचे संगीत आयकुपाक मेळ्ळें. तांचो संगीतशास्त्राचो अभ्यास हांगाच जालो. हांगासरूच तांणी पोरणीं गितां, ठुमरी, ख्याल, ध्रपदां बरोवन काडपाक सुरुवात केली. हें करता आसतना तांच्या लक्षांत आयलें की, पोरण्यो चिजो आनी गावपाची पद्धत हांचो मेळ बसना. म्हणून विष्णू हांणी संगीतशास्त्राचो पद्धतशीर अभ्यास केलो.

## तांच्यांनी केल्लो सोद

जायत्यो चिजो मुळाव्यो कशो आशिल्ल्यो आनी मागीर तांचे स्वरूप कशें बदल्लें, हाचो तांणी सखोल अभ्यास केलो. जो आयजूय अनेक संगीत शिकप्यांक खुब्ब उपयोगाक येता.

वर्ग:देवनागरी पानां
घाणयारी

**घाणयारी**(मराठी – घाणेरी, टणटणी; गुजराती – घाणी दालिया, इंद्रधनु; कन्नड – हेसिके; संस्कृत – टणतकारी; इंग्लीश – लँटाना; लॅटीन – लँटाना कॅमरा; कूळ - व्हर्बिनेसी).

हें कांटयारें झोंप मूळचें अमेरिकेंतल्या उश्ण प्रदेशांतलें आसून १८२४ वर्सा तें श्रीलंकेंत पावलें.भारतांत हें झोंप सुर्वेक सोबायेखातीर हाडिल्लें, पूण सद्या तें अस्तंत महाराष्ट्र, कर्नाटक आनी गोंय ह्या राज्यांत जायतेकडेन आनी उश्ण कटिबंधांत दिश्टी पडटा.हें झोंप कशायकशें आनी रोखडें वाडटा. तेचपरी हें झोंप ना करप शक्य जायना.

फुलां येवचे पयलीं ताळयो कातरून उडय्ल्यार वाड खुंटता. खांदयो चवकोनी, खडबडीत आसून तांचेर कांटे आसतात. पानां सादीं, एकामेकां सामखार आनी खरवती भशेन खरखरीत आसतात. फुलांचो घोंस ताटलेभशेन आसता. फुलां ल्हान , हळडुवीं, नारिंगी आनी धव्या रंगाचीं आसतात. संवर्त (calyx) ल्हान, नळये आकाराचो, पातळ आनी केंसाळ आसता. पुष्पमुकूट नळयेभशेन, ४ ते ५ खंड आशिल्लो आनी पातळिल्लो आसता.केसरदलां ४ आसतात. फळांत बियो आसतात आनी ह्या फळाचे दोन एकबिजी भाग जातात.कृत्रिम कलमां तयार करूंक वा सोबितकाय हाडूंक वंयेखातीर हें झोंप रोयतात. हातूंत जांबळ्या फुलांची एक रानवटी जात आसा (लँटाना इंडिका). हेंवूय झोंप पोरसांनी लायतात.

घाणयारेचो काडो संधिवात (आर मारप), हिंवताप (पयरो जोर) आदी दुयेंसांचेर दितात. हें झोंप जंतूंचो नाश करपी, जोवाक तरतरी हाडपी आसा.

## संदर्भ

वर्ग:देवनागरी पानां
पंजे मंगेशराव

**पंजे मंगेशराव** हांचो जल्म : २२ फेब्रवारी १८७४ ह्या दिसा जालो.

वर्ग:देवनागरी पानां
खुदिराम बोस

**खुदिराम बोस** हो एक क्रांतीकारी।

## जल्म
खुदिराम बोस हाचो जल्म डिसेंबर 1889 दिसा बंगालांतल्या मिदनापूर जिल्ल्यातल्या बहवैनी ह्या गांवांत जालो. तांच्या बापायचें नांव बाबू त्रेलोक्यनाथ जाल्यार आवय लक्ष्मीप्रियादेवी.

## फेब्रुवारी 1906
फेब्रुवारी 1906 दिसा मिदनापूरांत एक उघेगीक आनी शेतकार प्रदशन भरिल्लें.तें पळोवपाक आशिकुशीच्या वाठारांतले खूब लोक येवपाक लागले.बंगालांतले एक क्रांतिकारक सत्येंद्रनाथ हांणी बरयिल्लया सोनार बांगला ह्या जहाल पत्रकाच्यो प्रती खुदिरामान ह्या प्रदर्शनांत वांटल्यो. पुलीस शिपाय तांकां धरपाक धांवलो. पूण खुदिरामान ताच्या तोंडार मूठ मारन उरिल्लीं पत्रकां खांकेक मारन पळ काडलो. ह्या प्रकणांत राजद्रोहाच्या आरोपा वयल्यान सरकारान तांचेर अभियोग भरलो.

पूण खुदिराम तातूंतल्यान निद्रोश सुटले.मिदनापूरांत युगातर ह्या क्रांतिकारकाच गुप्त संस्थेच्या माध्यमांतल्यान खुदिराम क्रांतिकायांत ओडले.1905 लाई कर्झनान बंगालाची फाळणी केली. हे फाळणीच्या विरोधांत आसपी जायत्या जाणाक त्या वळचो कोलकात्याचो दंडाधिकाग किम्जफोर्ड हाणें क्रुर ख्यास्ती दिल्लयो.हेर प्रकरणांनीय ताणें हिंदी क्रांतिकारांक खूब छळिल्ले.ह्याच सुमाराक किंगजफोर्डाक बडटी मेळून तो मुझ्झफरपूराक सत्र न्यायाधीश म्हणून कामार रजू जालो. युगांतर समितीच्या एके गुप्त बसकेंत किंगजफोर्डाक जिवो मारपाचें थारलें.हे खातीर खुदिराम आनी प्रफुल्लकुमार चाकी हांची निवड केली.
   
## 30 एप्रील 1908
30 एप्रील 1908 दिसा ते दोगूय नियोजीत कामागिरी खातीर भायर सरले आनी किंगजफोडाच्या बगल्या भायर घाड्यागाडंतल्यान ताच्या येवपाचो वाट पळोवपाक लागले.रातच्या साडेआठांक कल्बा कडल्यान किगजफोर्डा असली गाडी आयली तो पळोवन खुदिराम गाडये फाटल्यान धांवपाक लागलो. रस्तयाचेर खुबूच काळोख आशिल्ली.गाडी किंगडफार्डा बंगला मुखार येतकच तांणी दोगूय हातांनी बोम वयर उखल्ली आनी नेम धरन मारलो.हिंदुस्तानांतल्या ह्या पयल्या बोमस्फोटाचो आवाज ते रातीं तीन मैलां मेरेन गेलो.पूण ह्या स्फोटांत भलतेच मेले.11 आगस्त 1908 दिसा भगवदगीता हातांत घेवन खुदिराम खोशयेन फांसार गेले. किंगजफोर्डान भियेवन नोकरी शोडली.मागीर तो रोखडोच मेलो.

## संदर्भ

वर्ग:देवनागरी पानां
शोण

**शोण** एक न्हंय. तिका हिरण्यवाह, सोना (सोन), सोनभद्र अशींय नांवां आसात. गंगेक मेळपी व्हड न्हंयांतली शोण ही एक न्हंय आसा. हिका शोणनद म्हूण मानान पाचारतात. पाटलिपुत्र नगर शोण न्हंयेचें देगेर आशिल्लें अशें ग्रीक भुगोल अभ्यासकांचें मत आसा.
मध्य प्रदेशाच्या शहडोल जिल्ह्यांतल्या अमरकंटक पर्वताचेर सोनमुडा नांवाचो एक प्रपात आसा, हेंच शोण न्हंयेचें उगमस्थान. थंयसावन ती ईशान्येकडे बाघेलखंड, मिर्झापूर, शाहाबाद ह्या जिल्ह्यांतल्यान व्हांवत वचून पाटण्यालागसार बांकापूरसावन लागसारच गंगेक मेळटा मगध देशांतल्यान शोण न्हंय व्हांवता म्हूण रामायणांत तिकी मागधी म्हळां. विश्वामित्राबरोबर मिथिलेक वतना राम-लक्ष्मणान तिचे देगेर एक रात मुक्काम केल्लो.

रामायणाभशेनूच मत्स्यपुराण, ब्रम्हपुराण,वायुपुराण हातूंतय शोण न्हंयेचो पितृतीर्थ आनी पुण्यसरिता म्हूण उल्लेख आसात हे न्हंयेसंबंदीं खुबशो दंतकथा आसात. भागवतांतलें गजेंद्रनक्रांचें झूज शोण-गंगासंगमाच्या डोहांत जालें असो समज आसा. तशीच एक प्रेमकथा आसा, ती अशी-नर्मदा ही एक राजकन्या आशिल्ली. सोनभद्र नांवाच्या एका मनशाचेर ती भाळ्ळी. तांणी लग्न करपाचें थारायलें पूण कोणाच्या तरी शापाकलागून तांचो मोग सफल जालो ना आनी तीं दोगांय दोन तोकांनी न्हंयेच्या रुपांत व्हांवक लागलीं. नर्मदा अस्तंतेवटेन जाल्यार शोण उदेंतेवटेन.

## संदर्भ

वर्ग:देवनागरी पानां
मदनलाल धिंग्रा

मदनलाल धिंग्रा
## जल्म
मदनलाल धिंग्रा हाचो जल्म 8 फेब्रुवारी 1883 ह्या दिसा अमतसराक जालो.तारो बापूय सिविल सर्जन आशिल्लो.तागेर जाल्ल्या सात भुरग्यांतलो सवो मदनलाल.मदनलालाचे स भाव इंग्लंडाक वचून खुब्ब शिकले.मदनलाल अमतसरीकूच रावून शिकलो.
## शिक्षण
धावे उपरांत मदनलाल लाहोराक शिकपाक गेलो.कॅलेजीच्या प्रिन्सिपलान इंग्लडांच्यान आयिल्ले कपडे घालपाक भुरग्याचेर सक्ती केली.तेन्ना मदनलाल स्वदेशीचो पुरस्कर्तो आशिल्लो .ताणे प्रिन्सिपलाचो विरोध केलो.म्हणून ताका कॅलीजींतल्यान काडून उडयलो.त्या वेळार ते बिएच्या अखेरच्या वर्सात आशिल्ले.
ताचे उपरांत मदनलाल आपल्या बापोलभवाच्या आगर्या वयल्यात इग्लंडांक गेलो.थंय ताची वळख स्वातंत्र्यवीर सावकार हांचे कडेन जाली.सावकारान स्थापन केल्ले अभिमान भारत हे संस्थेचो तशेंच होमरूल लीग हांचो तो वांगडी जालो.तो आर्म चलोवपाक शिकलो.तेन्नाच खुदिराम बोस आनी कन्हैयालाल ह्या सुटके झुजार्याच्या बलीदानाचो ताचेर बरोच प्रभाव पडलो.
सशस्र क्रांतीविराक जाय आशिल्लें अशें शिक्षण ताणें घेतलें.फुडें ताणें भारताचो मंत्री कर्नल विलीयम कर्झन वायलीक मारलो.तेन्नाच कोवास लालाकाका हो मंदी आयिल्लान ताकाय मरण आयलें. मदनलालाक  अटक करून गोळार चडोवपाची ख्यास्त दिली.
## मरण
मरण ताका 17 आगस्ट 1909 ह्या दिसा लंडनच्या पॅण्टोनाविल बंदखणींत गोळार चडयलो.

वर्ग:देवनागरी पानां
शौनक

**शौनक** शौनक हें खुबशा व्यक्तींचें कुलनांव आसा. ऋग्वेदाच्या दुसऱ्या मंडलाचो कर्तो गृत्समद हो शौनक आसा. शतपथ ब्राम्हणांतले इंद्रोत आनी स्वैदायन हेय शौनकच आसात.बृहदारण्यकांत रौहिणायनाचो गुरू म्हूण एका शौनकाचो उल्लेख मेळटा.खुबशा पुराणांनी भृगुकुलांतलो मंत्रकार म्हूण एक शौनत दिसता. हो शौनक कुलपती आनी वेदार्थशास्त्रज्ञ आशिल्लो. रुरू-शुनक-शौनक अशी ताची वंशपरंपरा आसा.

महाभारतांत शौनकाचो भोवमानान उल्लेख केला. महाभारता प्रमाण शौनक हो एक कुलपती आशिल्लो.ताचो आश्रम हें एक व्हड गुरूकूल आशिल्लें आनी तातूंत अध्ययन करपाखातीर भारतांतल्या कोनशांतल्यान विद्यार्थी येताले.तांच्या रापा-जेवणाची सोय आश्रमामार्फतच जाताली.शौमकाच्या ह्या आश्रमांतच अथर्ववेदाचो शौनकशाखेचो विस्तार जालो. परिक्षिताचो पूत शतानीक हाका शौनकानूच तत्त्वज्ञान शिकयलें.युधिष्ठिराकय ताणें धर्मोंपदेश केला.महाभारतांत शौनकाक योनकाक योगशास्त्रज्ञ आनी  सांख्यनिपुण म्हूण मानान पाचारतात.
 
विंगड विंगड पुराणांनी ताका क्षेत्रोपेत द्विज, मंत्रकृत मध्यमाध्वर्यू, कुलपती अशो उपाधी मेळ्ळ्यात. ताणें ऋग्वेद अनुक्रमणिका, ऋकप्रातिशाख्य,बृहद्देवता, शौनकस्मृती,चरणव्यूह, ऋग्विधान,ऋग्वेदकथानुक्रमणी हे ग्रंथ रचल्यात. वैद्यक शास्त्रांतले ‘‘शल्यतंत्र’ हे शाखेचो शौनक होच जनक मानतात. शाकल आनी बाष्कल ह्या ऋग्वेदाच्या दोन शाखांचें ताणें एकत्रीकरण केलां. ऋग्वेदाच्या उपलब्ध अनुक्रमणींत  शौनकाची अनुक्रमणी पुर्विल्ली मानल्या.

तातूंत ऋग्वेदाची मंडल,अनुवाक, सूक्त अशी  विभागणी केल्या.ताच्या ऋकप्रातिशाख्यांत वैदिक ऋचांची आनी शाखांतल्या मंत्रांची उच्चारणपद्दत सांगल्या. ह्याच ग्रंथांत ताणें खुबशा पूर्वाचार्यांचो आनी  व्या अशे आनीकूय कांय ग्रंथकरणकार व्याडी हांचो परतून परतून उल्लेख केला. व्याडी हो शौनकाचो शिश्य आसुंये  असो अदमास आसा. शौनकगृह्यसूत्र,, शौनकगृह्यपरिशिष्ट आनी वास्तुशास्त्राचेर एक ग्रंथ ताच्या नांवाचेर आसात.ऐतरेय आरण्यकांतलें 5 वें आरण्यकय शौनकानच रचलें अशें सायणभाष्यावयल्यान कळटा.

आश्र्वलायन हो शौनकाचो मुखेल शिश्य आशिल्लो. ताणें आपल्या गुरूक प्रसन्न करपा खातीर गृह्य-श्रौकसुत्रांची रचना केली. त्या सुत्रांचेर शौनक इतको खूश जालो, ताणें स्वताचे सगळे श्रौतशास्त्राविशींचे ग्रंथ  स्वताच्या हातान नश्ट केले अशी आख्यायिका आसा. ताणें खुबशे यज्ञ आनी सत्रां केलीं अशें पुराणांवयल्यान समजता. हातूंतल्या नैमिषारण्यांतल्या ताच्या दीर्घसत्रांत रोमहर्षणपुत्र उग्र श्रवा ह्या सूताकडल्यान ताणें महाभारताचें श्रवण केलें.

## संदर्भ

वर्ग:देवनागरी पानां
शौरसेनी

**शौरसेनी** एक प्राकृत भास. शूरसेन(मथुरा) देश  आनी ताच्या  लागसारचो प्रदेश,, हांगाची ही लोकभास आशिल्ली. आर्यसंस्कृतीचें केंद्र आशिल्ल्या मध्यदेशांतली हा भास आशिल्ल्यान तिचेर संस्कृताचो प्रभाव पडत उरलो आनी ती संस्कृत भाशेक खूब लागीं जाली.

दिगंबर जैन संप्रदायाच्या ग्रंथांनी शौरसेनीचो उपेग केला.हे भाशेचीं कांय खाशेलपणां आसात तीं अशीं-

1)संस्कृतांत दोन स्वरांमदीं आयिल्ले त् आनी थ् शौरसेनींत द् आनी ध् जातात.

2)दोन स्वरांमदल्या द् आनी ध् हातूंत  बदल जायना.

3)संस्कृतांतल्या  ‘क्ष’चो शौरसेनींत क्ख जाता.

4)संस्कृतांतल्या ‘य’च्या  बदला ‘अ’ जाता. देखीक -गम्यति-गमीअदि.

5)ऋ च्या जाग्यार  ‘इ’ येता. देखीक- गृध्र-गिध्द.

6)ण, ज्ञ आनी न्य  च्या जाग्यार ञ्ञ येता. देखीक-विज्ञ-विञ्ञो,कञ्ञका-कञ्ञका.

7)व्यंजनांचो लोप जावन फकत स्वर उरतात. देखीक- -ह्रदय-हिअअं.

आर्विल्ले मथुरेची भास आनी पयलींची ब्रज भास हांचें शौरसेनी हें  प्राचीन रूप आसा. शौरसेनी अपभ्रंश असो अपभ्रंश  बोलीचोय एक प्रकार आसा.

## संदर्भ

वर्ग:देवनागरी पानां
श्रमण

**श्रमण** बौध्द आनी जैन साधूंक तशेंच चड करून जैन मुनींक श्रमण ही संज्ञा आसा. मोक्ष मेळोवपा खातीर  कठीण तप आनी कठोर व्रत परिश्रमान आचरणांत हाडपी तो श्रमण. वर्धमान महावीराक श्रमणभगवान अशी पदवी आसा. कारण ताणें आपले जिणेंत कठीण तप आनी व्रतां करून श्रमण धर्माचो आदर्श घालून दिल्लो. श्रमण हे वितरागी आनी संन्यासी आसतात. कांय बौध्द श्रमण वैखास नेमांक पाळो दिताले, त्या नेमांक धुतंग  अशें नांव आसा.वृक्षमूलनिकेतन अरण्यनिवास, स्मशानवास, अभ्यवकासवास, पांशुकूलधारणा, आदी  आदी गजाली धुतंगांत येता.संन्याशाक परिव्राजक, मस्करी, मुनी, यती आनी भिक्षू हींय नांवां आसात. हातूंतलीं फुडलीं तीन बौध्द आनी जैनांत  सामकीं चालंत आसात.बुध्दाच्या काळांत लोकांचें धर्मीक नेतृत्व ऋषी, याज्ञिक आनी कर्मकांडां करपी ब्राम्हण हांच्या हातांतलें  वचून तें मुनी, श्रमण आनी भिक्षू हांच्या  हातांत गेलें.

श्रमण हे अवैदिक आशिल्ले. ते यज्ञ यागाक बी हिणसायताले. तशेंच यज्ञासावन मेळपी फळांकय ते तुच्छ लेखताले. श्रमणांतले कांय संप्रदाय तपाचेर  भर दिताले पूण ईश्र्वर नांवाचो कोणय तरी ह्या संवसाराचो कर्तो-धर्तो आसा हाचेर तांचो विश्वास नासतालो. बुध्द काळांतले अवैदिक अर्थांत नास्तिक  अशा श्रमणधर्मी दादल्यांमदीं अजित केशकंबल, पूरणकस्सप, पकुध कच्चायन, संजय वेलट्टिपुत्त,उद्दक रामपुत्त, आळारकालम आनी  मंखली गोसाल हे चड प्रसिद्दीक पावले. वेद बाह्य अशा समाजांत तांकां आदराची सुवात आशिल्ली. हे सगळे श्रमण धर्मी आशिल्ले. त्यावेळावयले निगंठ, आजीवक, परिव्राजक, जटिलक, मुंडधाक्क, ते दंडिक आदी  संप्रदाय श्रमणांचेच आशिल्ले.

पूण श्रमणधर्माची खरी वाड मात जैन धर्मा वांगडाच जाली. जैनांच्या आगम ग्रंथांतल्या सूत्रकृतांग, स्थानांग आनी औपपातिक ह्या सुत्रांमदीं त्यावेळावयल्या श्रमणसंस्थेविशीं बरीच म्हायती मेळटा. सूत्रकृतांग ह्या ग्रंथांत सुमार 363 विंगड विंगड श्रमण पंथांचो उल्लेख आसा. स्थानांग सुत्रांत निर्गंथ, शाक्य, तापस, गेरुय आनी आजीव अशा पांच श्रमणभेदांचो उल्लेख आसा. त्या वेळावयल्या श्रमणपंथाची म्हायती बौध्दांच्या अंगुत्तरनिकाय, संयुक्तनिकाय आदी ग्रंथांतय मेळटा. ह्या सगळ्या पंथांचे शिश्य संवसाराचो त्याग करून संन्यस्त जीण जगताले आनी सदांच फिरत रावताले. कुडीच्या सुखाची ओड नाशिल्ल्याने भिक्षेन मेळटा तितल्या अन्नाचेर ते उपजीविका करून दिसांतलो आपलो चडसो वेळ ते तप आनी अभ्यास हातूंत सारताले.

श्रमणसंस्थेची उत्पत्ती कशी आनी कित्याक जाली हे विशीं खुबशा  विद्वानांचीं वेगवेगळीं मतां आसात. जैनांचे अंग आनी मूलसूत्र हे ग्रंथ पोन्ने म्हणूं येतात. अंगग्रथांत आचारांग आनी सूत्रकृतांग हे ग्रंथ सगळ्यापरस चड पोन्ने मानचे हाचेविशीं चडशा विद्वानांचीं मतां अनुकूल आसात. तांचो अभ्यास केल्यार अशें दिसता, ह्या ग्रंथांत.

## संदर्भ

वर्ग:देवनागरी पानां
Jet Li

## Jet Li (1963 – ) Actor, director, humanitarian.

## Sondorbh

## Polleiat
Jet Li

वर्ग:Sonvsaracho Prosidh vo Famadh Lok
वर्ग:Romi panam
Konknni sevadhormik songit

**Konknni sevadhormik songit** mhonghe Konknni bhasen Katolik firgozanim uzar kel'lem dhormik songit. Gõy and Damanv Mha-Dhormprant-a bhair, Maharaxhttrache Sindhudurgan and Kornattokache Mungllur, Karwar, and Udupint-ui servadhorman Konknni vaportat.

Vatican II uprant Konknnint sevadhorm suru zalem, tednam, Pri. Vasco do Rego, hannem Konknni gaionam borounk fuddem pavl marlem, ani tannem Gaionancho Jhelo suru kelo. Pri. Lourdino Barreto Goencho anik ek xrestt songitkar zaka akhea sounsarak pachartalet.

Rachol siminaracho Bhagivont Cecil gaion pongoll-ui khup famad zaun asa.

## Pustokam
* Gaionancho Jhelo, Gõychi Sevadhormik Somiti
* Devacheam Bhurgeanchim Gitam, Diocesan Commission for Sacred Music
* 

## Sondorbh

वर्ग:Konknni bhas
वर्ग:Katolik firgoz
वर्ग:Romi panam
सत्तरी

**सत्तरी** उत्तर गोंय जिल्लेंंतलो एक तालुका जाउन आसा।

वर्ग:देवनागरी पानां
वर्ग:उत्तर गोंयांतले तालुके
बार्देस तालुका

**बार्देस** उत्तर गोंय जिल्लेंंतलो एक तालुका जाउन आसा।

वर्ग:देवनागरी पानां
वर्ग:उत्तर गोंयांतले तालुके
गोल्डा मॅयर

**गोल्डा मॅयर** हाचो जल्म 3 मे 1897, कीव, उक्रोन ह्या गांवांत जालो. 8 डिलेंबर 1978, जेरुसलेम हांगां सोंपलो. इत्रायल राज्याची संस्थापक आनी चवथी प्रधानमंत्री (पयली बायल प्रधानमंत्री). प्रधानमंत्री पद हाशील करपी ती संवसारांतली तिसरी बायल आशिल्ली. 1906त आपल्या कुचुंबावांगडा ती उक्रेन सावन अमेरिकेच्या मिलवॉकी प्रदेशांत स्थायीक जाली. तिचें शिक्षण थंयच जालें आनी उपरांत कांय तेंप तिणें थंयच शिक्षीण म्हूण वावर केलो. मुखार लॅबर झिऑनिस्ट पक्षाच्या मिलवॉकी फांटयाची अध्यक्ष जाली.

झायनिझम चळवळिखाला संवसारांतले साबार ज्यू लोक जेन्ना पॅलेस्टायनांत वचून रावपाक लागले, तेन्ना 1921त तीय आपल्या घोवा वांगडा पॅलेस्टायनांत गेली(सधाचें इइत्रायल राज्य). तंय सुरवेक तिणें किब्बूटज शारांत आनी उपरांत तेल अवीक शारांत आपलो राबितो केलो. किब्बूद्ज शारांत आसतना ती जनरल फॅडरेशन ऑफ लॅबर संघटनेची प्रतिनिधी, तेच संघटनेच्या व्हूमन्स लॅबर कॉन्सिल फांटयाची सचीव आनी तेच संघटनेचाया एक्झेक्युटीव कमिटीची वांगडी आशिल्ली. तेल अवीव शारांत आयल्या उपरांत तिणें तारकून म्हूण आनी हेर कनिश्ठ वावर केला.

इइत्रायल देश अस्तित्वांत आयल्या उपरांत 1949त जाल्ले वेंचणुकेंत ती संसदेचेर वेंचून आयली. बॅन गुरीयनच्या मंत्रीमंडळांत तिचो आस्पाव आसलो. 1946त तिच्या घोवाक मरण आयल्या उपरांत तिणें गोल्डा मॅयरसन हें आपलें नांव बदलून हबरीवमॅयर हें नांव घेतलें. 1949ते 1956 ह्या काळांत इइत्रायलच्या मंत्रिमंडळांत ती एकलीच बायल मनीस आसली. 1968त लेबर पार्टी च्या जनरल सेक्रेटरी पदाचो राजीनामो दिलो. मार्च 1969त प्रधानमंत्री लेवी एशकलच्या मरणा उपरांत ती इइत्रायलाची हंगामी प्रधानमंत्री जाली. ऑक्टोबर 1973 यॉन किप्पूरच्या अरबांआड जाल्ल्या झुजांत इइत्रायलचें खूब नुकसान जाल्यान विरोधकांनी तिचेर टिकांचो शिंवर केलो. हाका लागून तिका प्रधानमंत्री पदाक सोडचीट दिवची पडली. 1978त पिरायेच्या 80व्या वर्सा तिका मरण आयलें.

## संदर्भ

वर्ग:देवनागरी पानां
Twitter

**Twitter** *micro-blogging* suru korpi hi poili somajik networking websayt asa. Vaporpeank sondex dhaddunk vo gheunk ti mekllik dita - zaka "*tweets*" oxem mhonnttat. Twitter chem lhanponn tachea veglleponn asa (dekhik) eka sondexak choddaunt 140 kurvo asunk xoktat. Twitter hi *company* San Francisco, Amerikent sthit asa.

Khoinchoi vyokti vo songhttonn Twitter khatem nirmann korun tweeting suru korunk xokta. Tem ek uktem platform' axil'lean vapropi her vaporpeancho pattlav korunk xokta. Tori punn gupit'tayechi rakhnni korunk, Twitter kodden vaporpeache *tweets* rakhunk ek poryai asa. Vaporpeache *tweets* rakhnni kel'lean, Twitter khateachea dhonean tancho pattlav korpi dorek vaporpeak svota aplea hatamni dorekleak svikarpachi goroz astoli. Te *tweets* polloun khoinchyai vaporpeak addauche khatir vinchunk xoktat.

Kallantorant, Twitter an aplea vaporpeam vangdda vikas kela. Dusrea vaporpeachea tweetant aspavil'lo sondex khoinchyai vaporpeak avoddlo / zai zalear, te to porot-ttvitt korunk nivddottat. Survatek vaporpi to dusreacho ttvitt mhunn dakhounk tea ttvitta adim “RT” oxi khunna kortale, punn atam tem porot-ttvitt oxem dakhounk ek butaõachi purounn kelea.

Twitter-ak survatechea kallant, tanche kodden veparacho *model* naxil'lean khubxea ttikak fuddo korcho poddlo, punn sodache ogresor Bing ani Google an ek soudo soi kel'lean, Twitter ak yennaull zaunk lagli. Twitter an aplea sevanche purounnik vadd divunk halinch ek novi Twitter rochnnai bazarant haddlea.

## Sondorbh
* Microsoft, Bhasha India

## Bhaileo zoddnnio
* Twitter.com

वर्ग:Romi panam
भंगी

**भंगी** ही एक जात. हे जातीचे लोक मुखेलपणान महाराष्ट्र, बंगाल, उत्तर प्रदेश, राजस्थान ह्या प्रदेशांनी आसात. हे लोक आपल्याक बलेंगजी ऋषीचे वंशज समजतात. शुद्र बापीय आनी ब्राह्मम आवय हांचेपसून ही मिश्र जात उत्पन्न जाली. देखून मनून तांची गणना चांडाळांत केल्या. तांकां 'अंतेवासी' म्हळ्यार गांवापसून पयस, गांवाभायर रावपी अशें म्हणटात. गुजरात राज्यांत तांकां 'ओलगण' अशें म्हणटात. तांचेभितर चोहाण, चुडासमा, हाफद, जेठवा हीं राजपूत नांवां आनी कुळां मेळटात.

हे जातींत हिंदू, शीख, मुसलमान ह्या सगळ्या धर्मांचे लोक आसात. मेहतर, हारी, डोम, लालबेगी, हलालखोर,बांसफोड ह्यो पोटजाती आसात.

हे जातींतले कांय लोक कबीर, रामानंद आनी नानक हांच्या पंथाचे आसात. तशेंच कांय मुसलमान लोक लालबेग नांवाच्या एका फकीराचे अनुयायी आसात.शेख भंगी मात पुरायपणान मुसलमान आसात. हे जातींतले हिंदू लोक लालगूरु, शामबाबा, हनुमान, बालाजी, माताजी, भैरोबा ह्या देवांक भजतात. ते गंगा आनी शीतलामाता हांचो सोपूत घेतात आनी हींदूंचे सगळे सण पाळटात. बद्रीनारायण, हरद्वार, रामदेव हीं ताचीं पवित्र क्षेत्रां.

हे लोक सवर्ण हिंदूंच्या हातचें उदक घेतात. पूण ढोली, चामार, कंजर, बलई ह्या जातींच्या हातचे उदक घेनात.
सादारण बारा ते बावीस हे पिरायेंत चले-चलयांचीं लग्ना जातात. मध्यस्थाक एक रुपया दितात. लग्नाचो म्हूर्त ब्राह्मणाकडल्यान काडून घेतात.दक्षिण गुजरातांत तांचे जातीचो दादलो, लग्नांत पुरायतपण करता. पूण मध्य गुजरातांत तें काम धेड ब्राह्मण करता. लग्नापयलीं तीन वा चार दीस आदीं न्हव-या व्हंकलेक आपापल्या घरा हळद लायतात. लग्ना दिसा न्हवरो व्हंकलेघरा वता. मदीं उजो पोटोवन दोगांकूय एकामेकांच्या हातांत दितात. सव्याभोंवतणी चार प्रदक्षणां घालून, गंवाचें पीठ, तूप आनी गोड घालून केल्लो 'कंसार' नांवाचो जिन्नस एकामेकांक खावयतात. परतून सव्याभोंवतणीं दोन प्रदक्षणां घालून लग्नघांठ मारतात आनी लग्नसुवाळो सोंपता.

## संदर्भ

वर्ग:देवनागरी पानां
मंत्ररामायण

*'मंत्ररामायण* एक गौण रामायण. रामायण हें वेदमूलक आसा, हें सांगप हो ह्या रामायणाचो मुखेल हेत आसा. नीलकंठ हो ह्या रामायणाचो कर्तो. ह्या रामायणाचो पाठ करचे पयलीं भक्त एक श्लोक म्हण्टा. रामायणाचे सुरवातेक हो श्लोक आसा तो असो-

वेदवेद्ये परे पुंसि जाते दशरथात्मजे –
 
वेदःप्राचेतसादासीत् साक्षाद् रामायणात्मना--

## अर्थ
- वेदवेद्य आनी नर श्रेश्ठ दशरथाचो पूत रामचंद्र प्रकट जालो, त्याच वेळार वेदूय प्राचेतसा कडल्यान रामायण रुपान प्रकट जाल्लो दाखयलां. ह्या रामायणाच्या पयल्या श्लोकांत रामायणाच्या गायत्री स्वरुपाचो उल्लेख केला.

## संदर्भ

वर्ग:देवनागरी पानां
रॅल्फ जॉन्सन बंच

**रॅल्फ जॉन्सन बंच** हाचो जल्म 7 ऑगस्ट 1904, डिट्रॉयट, मिशिगन, यु एस ए ह्या गांवांत जालो.आंतरराश्ट्रीय नामनेचो अमेरिकन राजनितीतज्ञ आनी शांततायेची नोबॅल पुरस्काराचो पयलो निग्रो मानकारी.भुरगेपणातूच आवय बापायक मरण आयिल्ल्यान रॅल्फ आनी ताची भयण हांचो आजयेन सांबाळ केलो.
विंगड विंगड कामां करून ताणें आपलें शिक्षण पुराय केलें. उपरांत शिश्यवृत्ती मेळोवन लॉस अँजेलीस हांगच्या कॅलिफोर्निया विद्यापिठांतल्यान 1927 वर्सा ताणें पदवी मेळयली.1927 ते 1942 ह्या काळांत हार्वर्ड विद्यापिठांत काम करता आसतनाच, 1934 वर्सा ताणें एम. ए, पीएच्. डी. घेतली.मजगती 1930 वर्सा रूथ हॅरिस हे आपले विद्यार्थिनी वांगडा तो लग्न जालो.

1950 वर्सा हार्वर्ड विद्यापिठांत, राजशास्त्र विद्याफांट्याचो अध्यक्ष म्हणून ताची नेमणूक जाली.पूण एकवटीत राश्ट्रांच्या कामांक लागून 1952 वर्सा ताणें आपल्या ह्या अध्यक्षपदाचो राजिनामो दिलो.

1937 ते 1940 ह्या काळांत न्युयॉर्काच्या कार्नेगी कॉर्पोरेशनांत आसतना ताणें स्विडनी समाजशास्त्रज्ञ कार्ल गुन्नार मिर्दाल हाका अमेरिकेंतल्या वंशभेदाचे अडचणीवयल्या संशोधन कार्यांत मुखेल सहाय्यक म्हणून मोलादीक आदार केलो. उपरांत 1944 वर्सा, बंच अमेरिकेच्या विदेश खात्यांत अधिकारी आशिल्लो.

एकवटीत राश्ट्रांची सनद करपाखातीर डंबार्टन ओक्स आनी सॅन फ्रॅन्सिस्कोंत परिशदांनी ताणें वांटो घेतलो. 1947 वर्सा त्र्युग्वे ली हाचे विनवणेक लागून एकवटीत राश्ट्रांच्या सचिवालयांत तो विश्र्वस्त विभागाचो संचालक जालो. थंय ताचेर घुस्पागोंदळाच्या प्रकरणांची म्हत्वाची कामगिरी सोपयली.

एकवटीत राश्ट्रांवतीन पॅलेस्टायनाचे फाळणेविशीं ताणें मध्यस्थी केली आनी ताचे येवजणे प्रमाण १९४८-४९ वर्सा अरब राश्ट्रां आनी इझ्रायल हांचे मदीं अप्रत्यक्ष रितीन उलोवणीं जावन शांततायेची कबलात जाली.ह्या ताच्या वावराक लागून ताका १९५० वर्साचो नोबॅल शांततायेचो पुरस्कार फावो जालो.एकवटीत राश्ट्रांचो सरचिटणीस डाग हामार्कशुल्ड हाचो सहाय्यक म्हणून ताणें काम केलें.

१९५६ वर्सा इजिप्त-इझ्रायल संघर्शाच्या वेळार तशेंच एकवटीत राशट्रांवतीन बेल्जियम काँगोत सुवेवस्था आनी शांतताय राखपाखातीर १९६० वर्सा जो शांततायेचो पंगड धाडलो तो संघटीत करपाक बंच हाणें खाशेलो प्रतिनिधी ह्या नात्यान म्हत्वाचें कार्य केलें.उपरांत अवर सचीव म्हणून ताची नेमणूक जाली. १९६४ वर्सा असलोच शांततायेचो पंगड धाडपाक ताणें ऊ थांट हाका आदार केलो.

बंच हाका खूब मान - भोवमान फावो जाल्यात.ताच्या कार्याखातीर अध्यक्ष जॉन कॅनॅडी हाणें ताका १९६३ वर्सा स्वातंत्र्य-पदक दिल्लें.ताच्या **‘वर्ल्ड व्यू ऑफ रेस’** (१९३६) ह्या पुस्तकाक खूब नामना मेळ्ळी.

बंच हाका अमेरिकन समाजांतलो वर्णभेद मान्य नाशिल्ल्यान १९६५ ताणें नागरी हक्क मोहिमेंत वांटो घेतल.भलायकी इबाडिल्ल्यान १९७० वर्सा ताणें आपल्या पदाचो राजिनामो दिलो. ताका 9 डिसेंबर 1971,ह्या दिसा न्यूयॉर्क हांगा मरण आयले.

-कों. वि. सं. मं.

## संदर्भ

वर्ग:देवनागरी पानां
रॉबर्ट अँड्रूझ मिलिकन

**रॉबर्ट अँड्रूझ मिलिकन** हांचो जल्म २२ मार्च १८६८,मॉरिसन इलिनॉय हांगां जालो. नामनेचो अमेरिकन भौतिकशास्त्र अध्यापनाचें काम केलें. १८९३ त मास्टर ही पदवी मेळयतकच कोलंबिया विद्यापिठांत भौतिकशास्त्राचो अधिछात्र म्हूण ताची नेमणूक जाली. १८९५ त ताणें प्रदीप्त पृश्ठभागांनी उत्सर्जित केल्ल्या उजवाडाच्या ध्रुवीकरणाचेर संशोधन करून डॉक्टरेट पदवी मेळयली. ते उपरांत १८९५-९६ त ताणें वर्सभर जर्मनीत बर्लिन आनी गटिंगेन हांगां पदव्युतर शिक्षण घेतलें.१८९६ त शिकागो विद्यापिठांतल्या भौतिकशास्त्र प्रयोगशाळेंत सहाय्यक म्हूण ताची नेमणूक जाली आनी फुडें त्या विद्यापिठांतूच १९१० तो प्राध्यापक जालो. पयल्या म्हाझुजांत तो अमेरिकाच्या राशट्रीय संशोधन मंडळाचो उपाध्यक्ष आशिल्लो. त्या वेळार ताणें पाणबुडीप्रतिरोधक आनी वातावरणविज्ञानीय साधनां विकसीत करपाची म्हत्वाची कामगिरी केली. १९२१त पॅसाडीना हांगच्या कॅलिफार्निया इन्सिटट्युट ऑफ टेक्नॉलॉजीतल्या भौतिकशास्त्राच्या नॉर्मन ब्रिज प्रयोगशाळेच्या संचालकपदाचेर, तशेंच हे संस्थेच्या कार्यकारी मंडळाच्या अध्यक्षपदाचेर ताची नेमणूक जाली. १९४६ त ह्या दोनूय पदांवयल्यान तो निवृत जालो. 
                      
मिलिकन हाणे मुखेल करून विद्युत प्रकाशकी आनी रेणवीय भौतिकशास्त्र ह्या विशयांत संशोधन केलें. ताचें सगळ्यांत मोलादीक कार्य म्हळयार ताणें १९१० त इलेक्ट्रॅानाचो विद्युत भार सारकोच आशिल्लो, अशेय ताणें सिध्द केलें. १९१२-१५ ह्या काळांत ताणें आइन्सटाइन हाचें म्हत्वाचें प्रकाशविद्युतीय समीकरण प्रायोगीक रितीन तपासून पळयलें आनी प्लांक हाच्या स्थिरांकाचें मोल प्रकाशविद्युतीय रितीन पयलेंच खेप निश्चीत केलें. वायुच्या ब्राउनीय गतीविशीं ताणें केल्ल्या कार्याक लागून द्रव्याच्या आणवीय आनी गत्यात्मक सिध्दांताक आशिल्लो शास्त्रीय संवसारांतलो विरोध सोंपलो .वातावरणांत सरून धर्तरेकडे येवपी कणाचे गतीविशींचो सिध्दांत आनी विघ्घुतीय घटनेविशींचें ताचें सशोधन हातुंतल्यानूच फुडें विश्र्वकिरणाच्या मापनाखाचीर सुरू केल्ल्या प्रयोगाक लागून हीं किरणां धर्तरेच्या वी वातावरणाच्या सकयल्या थरांत उगम पावनात तर भायल्या अवकाशांतल्यान येतात, हें सिध्द केलें.

इलेक्ट्रॉनाचो विघ्घुत भार आनी प्रकाशविघ्घत परिणाम हांचेविशींच्या कार्याखातीर ताका १९२३ वर्साच्या भौतिकशास्त्र विशयाखातीर आशिल्लो नोबॅल पुरस्कार फाव जालो. ताचे मरण १९ डिसेंबर १९५३ ,सान मारीनो - कॅलिफॉर्निया हांगां जालें.

## संदर्भ
* कोंकणी विश्वकोश, गोंय विद्यापीठ

वर्ग:देवनागरी पानां
भगवान दादा

भगवान दादा
## जल्म
भगवान दादांचो जल्म 1 आँगस्ट 1913 दिसा एका श्रमीक कुटुंबांत जालो.
## चलचित्रांत काम
ल्हानपणा सावनूच दादांक चिञपटांचें आकशण आशिल्लें. ताका लागून तांचें केत्राच अभ्यासांत लक्ष लागलें ना. ताका लागून तांकां बापायचो मार जायत्या फावटीं खावचो पडलो. सामके वायट परिस्थितींत रावून दादा जिदीन आपल्या ध्येया कडेन वाटचाल चालू दवरली आनी रोखडोच तांणी हिंदी चित्रपटांत रोमँटीक , विनोदी नायकाच्यो भुमिका मेळयल्यो. सुरवातीक दादान खुब व्यायाम करन आपले कडेन खुब लक्ष दिलें. हाचो लाव तांकां फुडारांत जालो. चलचित्रांत काम मेळोवपाक दादाक खुब अडचणी आयल्यो पूण अखेरेक 1930न निमातो सिराज अली हकीम हांणी आपल्या बेवडा आशिक ह्या मूक चित्रपटांत दादांची विनोदी अभिनेतो म्हणून निवड केली . उपरांत दादान जाल्यार मूक चित्रपटांनी आपल्या अभिनयाचो जादू दाखयलो . चित्रपटांत अभिनया वांगडाच भगवानदादांनी चित्रपटांत निमितीच्या सगळ्या गजालींचो बारीकसाणीन अभ्यास केलो.
## पयलो बोलपट
उपरांत 1934त आयिल्लो हिम्मत-ए-मदा दादांचो पयलो बोलपट. 1938तआयिल्ल्या स्टण्ट तशेंच एक्शन चित्रपटांचें केलें . भेदी बंगला हो सस्पेंस चित्रपट आशिल्लो. भगवान दादांचें हें काम पळोवन राजकपूर आनी भगवान इश्ट सी रामचंद्र हांणी दादांक सामाजीक चित्रपटाचे निमितीची सल्लो दिलो.रामचंद्र हांच्या सल्ल्याचो विचार करन दादान 1951त अलबेला हो चित्रपट तब्बल 50 आठवडयां परस चड दीस चलचित्रघरांनी हावसफूल चालू आशिल्लो. एका काळार बंगले आनी गाडयांचे धनी आशिल्ले भगवान दादा आपल्या इश्टांचें गदत आलताले. पूण जशे जशें अपेस मेळत गेलें तश्यो ह्यो सगळ्यो गजाली तांचे पसून पयस गेल्यो . जिविताच्या निमाण्या दिसांनी तांणी उरिल्ले दीस एकाकी अवस्थेंत सारले. 4 फेब्रुवारी 2002क भगवानदादान संवसाराक आदेवश केलो.

वर्ग:देवनागरी पानां
मालपाहाडिया

**मालपाहाडिया** मालपाहाडिया भारतांतली एक अनुसूचीत जमात. अस्तंत बंगालांतल्या मुर्शिदाबाद,जलपैगुडी, पुरुलिया, मालडा,अस्तंत दिनाजपूर आनी मिदनापूर तशेंच बिहारांतल्या दाल्मा,रांची, सिंगभूम ह्या जिल्ह्यानी मालपहाडिया लोकांची वसती आसा.

वर्ग:देवनागरी पानां
मौसलपर्व

**मौसलपर्व** श्रीकृष्ण हो व्दापर युगांतलो विषणुदेवाचो आठवो अवतार. कौरव-पांडवांचें झूज काबार जाले उपरांत श्रीकृष्ण परत व्दारकेक गेलो. व्दापर युगाचे निमाणेकडेन ताणें आपल्या अवतारांतल्यान मुक्त जावपाचें थारायल्लें. पूण अवतार समाप्ती आदीं ताका गांधीरीचो शाप खरो जावपाखातीर पुराय यादव कुळाचो नाश करूंक जाय आसलो. श्रीकृष्णाक असो योग घडोवन व्हड झगडीं जावन तांणी एकामेकांक मारून उडयले. उपरांत श्रीकृष्ण संवसाराचो त्याग करून रानांत समाधी लावन बशिल्लेकडेन एका भिल्लान हरणाचेर सोडिल्लो बाण चुकून कृष्णाच्या पांयांक लागलो. अशे रितीन कृष्णाचो अवतार सोंपलो.

वर्ग:देवनागरी पानां
बंगाली साहित्य

बरोवन बंगाली साहित्याचीच न्हय जाल्यार अणकारांवरवीं समेस्त भारतीय साहित्याची वाट मेकळी करून दिली. ताच्यो कांय म्हत्वाच्यो गाजिल्ल्यो कादंबऱ्यो अशो आसात- 'कपालकुंडला' (१८६६), **'मृणालिना**' (१८६९), **विषवृक्ष** (१८७३) **चंद्रशेखर** (१८७७), **रजनी** (१८७७), **कृष्णकांतेर विल** (१८७८), **राजसिंह** (१८८१), **आनंदमठ** (१८८२), **देवी चौधुराणी** (१८८४), **सीताराम** (१८८६).

वर्ग:देवनागरी पानां
महाप्रस्थानिकपर्व

**महाप्रस्थानिकपर्व**
यादव दादल्यांचो नाश जाल्याउपरांत अर्जुन तांच्या बायलांक घेवन हस्तिनापुराक येता आसतना, वाटेर कांय रानवटी टोळयांनी अर्जुनाचेर हल्लो केलो. अर्जुनाचो पराक्रम त्या वेळार निकामी थरलो. तो यादव बायलांची राखण करूंक शकलो ना हे गजालीचो खेद दिसपाक लागलो.तेन्ना व्यासान येवन ताका पांडवांचो कार्यकाळ सोंपत आयला म्हूण पांडवांनी आतां वानप्रस्थ आपणावपाचे तयारेक लागूंक जाय असो उपदेश केलो. अर्जुनान ही गजाल येवन धर्मराजाक सांगली. धर्मराजाक ही गजाल पटिल्ल्यान ताणें परिक्षिताक हस्तिनापुराचे गादयेर बसयलो. परिक्षित हस्तिनापुराचे गादयेर बसलो आनी कलीयुग सुरू जालें, अशें मानतात.

## संदर्भ

कोंकणी विश्वकोश, गोंय विद्यापीठ

वर्ग:देवनागरी पानां
गेरहार्ट डोमाक

thumb|गेरहार्ट डोमाक १९३९ वर्सा
**गेरहार्ट डोमाक** हांचो जल्म ३० ऑक्टोबर १८९५त लागो ब्रांडनबुर्क हांगा जालो.  मरण:२४ एप्रिल १९६४, बरबर्ग-अस्तंत जर्मनी.

वर्ग:देवनागरी पानां
Bhagivont Gerard Majella

**Bhagivont Gerard Majella** zaun aslo ek Redemptorist brother. To Katolik firgojecho ek sant zaun asa. Bhurgeank, gorban aslolea bhurgeank, avoiank ani avoiponache besar aslelea ostoreank khatir tache magnneacho adar magtat.

## Jivit
Gerard Majella Italiant Muro Lucano, Basilicata, hanga zolmololo 6 Abril 1726. Tannem zaiteo milagri kelleo:

* Ek bhurgo dongrarsavn podon melolo, taka portun jivo kelo
* Ek gorib kutumbachea gonvacher axirvad ghatlea uprant, tem gonv fudlea vorsa pasun tankam pavlem
* Zaite pavti goribank vant'talo te unde unne asounui tannem soglleank pavoxem kelem
* Ekda tannem utkacher cholon nustemkarank vadollantlean doriache ximer pavoilo

Sant Gerard Majella 16 Otubr 1755, Italiant melo. Taka 29 Janer, 1893 vorsant Roma xarant Pap saib Leo XIII an bhoktivontacho mann favo kelo ani Dezembrache 11er, 1904, Pap saib sant Pius X an taka santacho mann favo kelo. Saint Gerard Majellacho fest Otubrachea 16er zaun asa.

## Avoiancho patrão
Ekdam Sant Gerardan Pirofalo familik bhett dilo ani thoisor tacho rumal soklla podlo. Tea familichea eke cheddvan jednam taka tem portun dilem, Sant Gerardan taka mhonllem "Tujem kodem dovor. Ek dis tuka hachi goroz podot".

Khup vorsanim, Gerard Majella somplea uprant, tea ostoreche bhurgem zolmotana moronk paulelem. Taka brother Gerardachim utrancho ugdas ailo ani tannem to rumal apleaxim haddunk lailo. Teach vellar, tacho dukh somplo, ani tannem borea bolaikechea bhurgeak zolm dilo. Hea ghodnnek lagon Sant Gerardak *"il santo dei felice parti"*, mhonnge "borea zolmacho sant", mhonnon pachartat.

## Mhonnio
* *"Santism sakramentan Jesu Krist lipoilolo asta, gorib ani piddest munxachea rupan Krist porot amche mukhar ieta"*
* *"Mhaka mhojea pelean Jesu Krist disti podta"*
* *"Vellache unneponn, sasnnachem lambai, ani hanga soklla sogllem koxem bhaxen kabar zaun soron voita, hea vostuncher niall kor. Adar diunk xokona toslea vostucher tenkon koslo faido?"*

## Sondorbh

वर्ग:Catholic Igorjeche Sant
वर्ग:Romi panam
परंपरागत जात्रा

**परंपरागत जात्रा** हे परंपरागत जात्रेक रंगमाची, नेपथ्य वा पड्डो नासता. देवळाच्या ओट्यार, मेकळ्या प्रांगणांतले उंचायेचेर ह्या नाट्याचो प्रयोग जातालो. हाच्या तिनूय वाटांनी लोक बसताले. आमोरेचेर ही जात्रा सुरू जावन फांतोड मेरेन चलताली.‘अधिकारी’ ह्या मुखेल्याच्या संयोजनाखाल जात्रेचो खेळ चलतालो. होच स्वता खेळाचो नायक आसतालो. अठराव्या शेंकड्याचे अखेरेक बरभूमव हांगचो ‘परमानंद’ हो एक नांवजिल्लो अधिकारी आशिल्लो. ताचे उपरांत श्रीदाम सबळ हो एक अधिकारी आपल्या गितांखातीर प्रसिद्द आशिल्लो.

जात्रा हो प्रकार चडसो पदांचोच शिल्ल्यान तातूंत सुमार 50-60 पदां आसतालीं. मदीं मदीं नेटान संवाद आनी विनोद आसताले. खोल म्हळ्यार बंगाली धोल,मृदंग आनी झांजो,सारंगी हांच्या ताला-सुरार समुहगान जाताले.

हे जात्रेंत नाचापरस नाट्याचेर आनी प्रसंगीक धरून गायिल्लीं पदां हांचेर चड भर आसतालो. जात्रेची सुरवात नाटकांतले नांदेभाशेन 'गौरचंद्रिका' म्हणून जाताली. तातूंत चैतन्य प्रभूचें म्हळ्यार गौरांगांचें स्वतन आसतालें. ते उपरांत श्रीकृष्णनृत्य, राधा आनी तिच्या बारा इश्टिणींचीं पदां - नाच आनी उपरांत आख्यानांतलो अभिनय असो क्रम आसतालो. आख्यानाची सुरवात सदांच संघर्शमय प्रसंगान जाताली. हातूंतलो अभिनय भडक आनी कृत्रिम आसून बायलांच्यो भुमिका दादलेच करताले.

अशी ही जात्रा चडशी कृष्णालिलांचेर आदारिल्ली आसताली. 'कालियामर्दन' हें आख्यान चड लोकप्रिय आशिल्लें. ताका लागून मानभंग, नौकाविहार, कंसवध ह्या आख्यांनांकूय कालियामर्दन ह्या नांवानूच पाचारतले. ओलेगीत त्या कांळांत जागेचे खेळ चलताले.

वर्ग:देवनागरी पानां
Šiprage

Page to be expanded

**Šiprage** (शीप्रागा) zaun asa Bosnia ani Herzegovina desantlo ek ganv.

## Climat - जलवायु

## लोकसंख्या

* 1931, 1 9 53: नगरपालिका Šiprage
+ क्षेत्र  Šiprage

## Sondorbh

## Bhaileo zoddnio

* http://opstinakotorvaros.com/ 
*http://www.maplandia.com/bosnia-and-herzegovina/republika-srpska/siprage/ Maplandia
*http://www.satellitecitymaps.com/europe-map/bosnia-and-herzegovina-map/federation-of-bosnia-and-herzegovina-map/%C5%A1iprage-map/
*http://www.distancesfrom.com/distance-from-Siprage-to-Banja-Luka-Bosna-i-Hercegovina/DistanceHistory/5243320.aspx
*http://www.maplandia.com/bosnia-and-herzegovina/republika-srpska/siprage/ Maplandia
*http://www.satellitecitymaps.com/europe-map/bosnia-and-herzegovina-map/federation-of-bosnia-and-herzegovina-map/%C5%A1iprage-map/
*http://www.distancesfrom.com/distance-from-Siprage-to-Banja-Luka-Bosna-i-Hercegovina/DistanceHistory/5243320.aspx
*http://www.udaljenosti.com/bosna/- Distances in B&H

वर्ग:Romi panam
सभापर्व

**सभापर्व**
मायासूर हाणें पांडवांक दिल्ले व्हड अद्भूत सभेंत (महाल) युधिष्ठीर गादयेर बसलो.नारदान ताका राजसूय यज्ञ करताक सांगलें. हो यज्ञ घडोवन हाडपाखातीर भीम, अर्जुन, नकुल आनी सहदेव हांणी चारूय दिकांचेर जैत मेळोवन खूब धनसंपत्ती इंद्रप्रस्थाक हाडली.  ह्या वेळार भीमान जरासंधाचो वध केल्लो. राजसूय यज्ञ चालू आसतना अग्रपुजेवेळार शिशुपाल हाणें आडमेळीं हाडपाचे यत्न केले म्हूण श्रीकृष्णान आपल्या सुदर्शन चक्रान ताचो वध केलो.

इंद्रप्रस्थ हांगा रावून पांडव स्वतंत्रपणान राज्यकारभार चलोवपाक लागले.पूण तांच्यांतलें आनी कौरवां भितल्लें वैर केन्नाच उणें जालें ना. पांडवांचो खंयचेय स्थितींत पराभव करप हें कौरवांचें मुखेल ध्येय जालें.
हाका लागून शकुनीच्या सांगण्यावल्यान दुर्योधनान, पांडवांक धूंत खेळपाखातीर हस्तिनापुरांत आपयले. हस्तिनापुरांत आयल्याउरांत, शकुनी कौरवांचे वतीन तर युधिश्ठीर पांडवांचे वतीन धूत खेळपाक लागूले. हातूंत युधिश्ठीराचो पुरायपणान पराभव जालो. पांडव कौरवांचे दास तर द्रौपदी दासी जाली.  द्रौपदी कौरवांची दासी जाल्याउपरांत, दुःशासनान तिका भर दरबारांत हाडून तिचें वस्त्रकरण करपाचो यत्न केलो. पूण जूस्त ह्या वेळार श्रीकृष्ण येवन ताणें द्रौपदीची लज राखली. सभापर्वांतली ही कृष्ण-द्रौपदीची आख्यायिका खूब प्रसिध्द आसून ती वेगवेगळ्या आवृत्त्यांनी वेगवेगळे तरेन सांगल्या. ह्या वेळार थंय आशिल्ल्या धृतराष्ट्राक आपल्या पुतांचें कर्तूत्व आवडलें ना. ताणें पांडवांक दास्यमुक्त करून तांचें राज्य तांकां परत दिलें. पूण कौरवांनी आपल्या बापायक विरोध करून पांडवांक धूत खेळपाखातीर परत आव्हान केलें.हे खेपे कोण हारतले ताणें बारा वर्सां वनवास आनी एक वर्स अज्ञातवाच भोगचो अशी अट घाली. ह्या वेळारूय पांडवांचो पराभव जालो. हो सगळो इतिहास ह्या पर्वांत सांगला.

वर्ग:देवनागरी पानां
Mandli

**Mandli** - Gold spotted anchovy

Dusrim nanvam: Capsali / मांदेली

Bhaile duve:
* knowyourfish.org

वर्ग:Nustem / Maslli
वर्ग:Romi panam
Lisboa

**Lisboa** zaun asa Portugalachi rajdhani ani soglleavon vhoddlem xar. Tem Eropachem 11vem vhoddlem xar zaun asa. Hem Eropache ostonte deger, Atlantik mha-doriak lagon ani Tagus nhoi-xim asa.


Vista de Lisboa.jpg
Lissabon-Basilica da Estrela-06-2011-gje.jpg
Lissabon-São Vicente de Fora-14-Kreuzgang-2011-gje.jpg
Lissabon-Elevador de Santa Justa-02-2011-gje.jpg
Lissabon-Elevador de Santa Justa-14-Zugang-2011-gje.jpg
Lissabon-Castelo de Sao Jorge-38-2011-gje.jpg
Lissabon-Praca do Comercio-24-Arco da Rua Augusta-2011-gje.jpg
Lissabon-Servejaria Trindade-06-2011-gje.jpg


वर्ग:Sonvsarachim Prosidh/Famadh Xharam, Ganv ani Zage
वर्ग:Romi panam
Halwa

Halwa / Sagoti (Kayi) - Black Pompret

fishbase.org

वर्ग:Nustem / Maslli
वर्ग:Romi panam
Modso

**Modso** - Lemonfish / Cobia / Rachycentron canadum

वर्ग:Nustem / Maslli
वर्ग:Romi panam
Khube

## Khube - Clams (smooth shell)

## Polleiat

Clam

वर्ग:Konknni
वर्ग:Nustem / Maslli
वर्ग:Romi panam
London

**London** zaun asa United Kingdom ani England -achi rajdhani. Hem Thames nhoieche deger asa. London lok-gonteche nodren Eropacho soglleavon vhodlo xar zaun asa.

वर्ग:Sonvsarachim Prosidh/Famadh Xharam, Ganv ani Zage
वर्ग:Romi panam
Paris

**Paris** zaun asa Fransachi rajdhani ani soglleavon vhoddlem xar.

वर्ग:Sonvsarachim Prosidh/Famadh Xharam, Ganv ani Zage
वर्ग:Romi panam
Dokxin Afrika

**Dokxin Afrika** Afrika cho ek des zaun asa.

## Sondorbh

वर्ग:Sonvsarachim Raxttram
वर्ग:Romi panam
कडकडे, अजित

**कडकडे, अजित**(जल्म:११ जानेवारी १९५२, दिवचल).एक नामनेचो गोंयकार गवय  पं. जितेंद्र अभिषेकी (*) हाचो पट्टशिष्य. बापायचें नांव सदानंद आनी आवयवें नांव प्रेमा. ल्हानपणासावन अजिताक गायन-वादनाची आवड आशिल्ली.गोंयचो नामनेचो संगीतकार सर्गेस्त सखारामबापु बरवे हाचेकडेन ताणें पिरायेच्या इकराव्या वर्सासावन हार्मानियम वादनाचें शिकप चालू केलें. सूर-तालाची उपजत देण आशिल्ल्यान ताणें हार्मेनियम वादनांतल्यान शास्त्रीय संगीताचें गिन्यान आपणावपाक सुरवात केली. उपरांत ताणें दिवचले श्रीपादबुवा माडये ह्या  जाणकाराकडेन गायनाचें शिकप चालू केलें.गोंयचो नामनेचो गायक आनी  संगीतकार पझश्री पं. जितेंद्र अभिषेकी हाचेकडेन गायन शिकपाची ताची उपाट इत्सा आशिल्ली.एक दीस पं. अभिषेकी हाचो कार्यक्रम  दिवचले जालो तेन्ना अजिताची ही इत्सा पुराय जाली. अभिषेकीन ताका मुबंय आपणासरी शिकपाखातीर आपयलो. पं. अभिषेकीकडेन अजिताचें  पध्दतशीर शिकप सुरू जालें. खर मेहनत आनी शिकपाची

वर्ग:देवनागरी पानां
कोंकणी म्हणी

## म्हणी
* हाथाचे कांकणाक हारसो कित्याक जाय? - 
Things which are evident don't need proof.
* चकरी केल्यार बकरी मेळता.  - 
Hardwork leads to success.
* कुमाराक मडकी धड ना. -  
Sometimes even the producer lacks the item he produces. 
* हांडेर आसा चेडो, सगळ्याक सोधता वाडो. - 
Even when the things we want are present with us, we try to find it everywhere else.
* खाखेंत कोळसो, गावांत वळसो. - 
Looking for things externally when they are present internally within us.
* हातुर्ण पळोवन पांय पसरचे. 
One should spend within one's limits.
* स्वताचे रगत काळखांतुय वळखतात.
One realizes one's losses even in bad circumstances.
* आवय पळोवन धुव व्हर, दूध पळोवन म्हस व्हर.
One should get a object only after thoroughly checking its quality.
* चार दिस मायेचे, चार दिस सुनेचे.
Nothing is perment in this temporary life; 2nd meaning: Anything that rises must experience fall someday.
* शिता आदि मीठ गीळुनाका./ शिताचे फुडे मीठ खायनाका. 
Don't think of the future when the present is awaiting for you.
*फेस्त करता गांव, प्रेसीदेंतीचे नाव.
Many people contribute to complete any important job but only the leader gets the credit.
* जोर रडता पेजेक. 
One must eat bland and nourishing foods during sickness. 
* पानवेली निमित्यान मास्काक उदक.
Giving someone a special treatment just beacause of somebody else's presence.
* नाचुंक येना, आंगण वाकडें.
Blaming something/ someone else for one's own disability.
* हुन जेवणाक रूच नाका, गोऱ्याक रूप नाका. 
Major qualities of a person outshines his/her minor defects.
* आपलेच दांत आनी आपलेच हो व्होठ.
One doesn't shout at oneself for one's own mistakes.
* जिभेक हाड नासप. 
A statement said to a person who talks vulgurly. 
* ऋण काडचे आदिग्रस्ताचे, अडेग्रस्ताचे न्हय.
For any guidance or help, approach a humble and experienced person rather than a inexperienced one who will be a snob.
* सगळें जें चकचकता तें भांगर नास्ता.
Everything that glitters is not gold.
* उमते कोळशार उदक.

वर्ग:देवनागरी पानां
वर्ग:साहित्य
Tambso

## Moses perch - Tambso

## Polleiat

https://en.wikipedia.org/wiki/Lutjanus_russellii

वर्ग:Konknni
वर्ग:Nustem / Maslli
वर्ग:Romi panam
पंचवाडी

" पंचवाडी" हे उत्तर गोंयांतल्या फोंडा तालुक्यांतले एक गांव आसा। ह्या गांवंतल्या लोकांची कुलदेवता संतेरी- भगवती जावन आसा। तत्कारणान हांगा तंगेल्यो दोन खूब सुंदर देवूळा आसात। पंचवी आनी सुंदर झाड़ां हांगसल्ली विशेशता।

वर्ग:फोंडें तालुका
वर्ग:देवनागरी पानां
बँको आनी बँकींग

लोकांकडल्यान बचतीच्या रिपांत आयिल्ले पयशे वा तत्सम धन एकठांय करप आनी गरजेवंतांक तें रिणाच्या रुपांत दिवप ह्या वेव्हाराक बँकींग अशें म्हणटात आनी हो वेव्हार करपी संस्थेक बँक म्हणटात.ह्या वेव्हारांत बचत करतल्याक मूळ रकमेवांगडाच एका थरावीक दरांत कळंतर (Interest) मेळटा आनी रीण घेतल्याक मूळ रिणाचो रकमेवांगडाच कळांतर भरचें पडटा.रीण फारीक करतना भरपाचो कळंतराचो दर हो सदांच बचतीचेर मेळपाच्या कळंतराच्या दरापरस चड आसात.दोनय दरांमदलो फरक हो बँकेचो फायदो (जोड) आसता. आदल्या काळांत पयशाच्या वेव्हारांत परिणामकारक प्रभाव आशिल्ल्या सावकारी वा सराफी वेवसायांत बँकींगचें मूळ सांपडटा.

वर्ग:देवनागरी पानां
ಪ್ರಜೋತ್ ಡೇಸಾ

**ಪ್ರಜೋತ್ ಡೇಸಾ** 
### ಮಟ್ವ್ಯಾನ್ ಪರಿಚಯ್
*ನಾಂವ್: ಪ್ರಜೋತ್ ಡೇಸಾ
*ಗಾಂವ್: ಉಡುಪಿ
*ಶಿಕಪ್:ಕಲ್ಲ್ಯಾಣ್‌ಪುರ್ ಆನಿಂ ಕುಂದಾಪುರ್
*ಕಾಮ್:ಸಾಪ್ಟ್‌ವೇರ್ ಇಂಜಿನಿಯರ್
*ವೃತ್ತಿ: ಗಾಯಾನ್ ಕರ್ಚೆಂ
### ಬಿರುದಾಂ
೧"ಮಂಗ್ಳೂರ್‌ಸೊ ಸೋನು ನಿಗಮ್" ಮ್ಹುಳ್ಳೆಂ ನಾಂವ್
೨.ಪಂಚ್ವ್ಯಾ ಆರ್ಟಿಸ್ಟ್ ಅಲೌಡ್ ಕಾರ್ಯಕ್ರಮಾಂತ್ ಬೊರೊ ಗಾವ್ಪಿ ಪ್ರಶಸ್ತಿ.
### ಜಿಣಿ
ಪ್ರಜೋತ್ ಡೇಸಾ ಆಮ್ಚಾ ನವ್ಯಾ ಜನರೇಷನಸೊ ಗಯಾಕ್ ಜ಼ಾವ್ನಾಸಾ. ತೊ ಗಾವಾಂತ್ ಉಡುಪಿಚೊ. ಆನಿಂ ತಚೊಸ್ ತೊ  ಸಾಪ್ಟ್‌ವೇರ್ ಇಂಜಿನಿಯರ್ ಜ಼ಾವ್ನಾಸಾ. ಗಿಟಾರ್ ಆನಿಂ ಪಿಯಾನೊ ತೊ ಖೆಳಯ್ತಾ. ತಾಣೆಂ ತಾಚೆಂ ಪ್ರಾರ್ಥಮಿಕ್ ಶಿಕ್ಶಣ್  ಮಿಲಾಗ್ರಿಸ್ ಇನ್ಸ್ಟ್‌ಟಿಟ್ಯೂಷನ್ ಟೆಕ್ನೊಲೊಜಿ ಕುಂದಾಪುರ್ ಹಾಂಗಾಂ  ಜ಼ೊಡ್ಲಾಂ. ಮೂಡಲಕಟ್ಟೆ ಇನ್ಸ್ಟ್ಟಿಟ್ಯೂಷನ್ ಟೆಕ್ನೊಲೊಜಿ ಕುಂದಾಪುರ್ ಹಾಂಗಾಂ ತಾಣೆಂ ತಾಚೆಂ ಡಿಗ್ರಿಚೆಂ ಶಿಕಾಪ್ ಜ಼ೊಡ್ಲೆಂ. ಆನಿಂ ಪ್ರಸ್ತುತ್ ತೊ ಬೆಂಗ್ಳೂರಾಂತ್ ಸಾಪ್ಟ್‌ವೇರ್ ಇನ್ಂಜಿನಿಯರ್ ಜ಼ಾವ್ನ್ ವಾವ್ರ್ ಚಲಯ್ತೆತಾ. ತಾಣೆಂ ಕನ್ನಡ ಕೊಂಕ್ಣಿ ಆನಿಂ ತುಳು ಸಂಗೀತಕೀ ತಾಚೊ ತಾಳೊ ದಿಲಾ. "ಕುಚ್ ಆಲಗ್‌ಸಾ" ಮ್ಹುಳ್ಳ್ಯಾ ಹಿಂದಿ ಟೆಲಿ ಫ಼ಿಲ್ಮಾಕ್ ತಾಣೆಂ ಏಕ್ ಪೊದ್ ಬರೊನ್ ಗಾಯನ್ ಕೆಲಾಂ.ತಾಕಾ "ಪ್ಯಾಡ್ ಸ್ಟುಡಿಯೋಸ್" ಮ್ಹುಳ್ಳೊ ಸ್ಟುಡಿಯೊ ಆಸಾ. ತೈಂ ತೊ ತಾಚೆಂ ವಯಕ್ತಿಕ್ ಸಂಗೀತ್ ಉತ್ಪದನ್ ಆನಿಂ ರೆಕಾಡಿ೯ಂಗ್ ಕರ್ತಾ.
### ಸಾಧಾನಾಂ
೨೦೧೪ ವಲ್ಡ್ ಮ್ಯೂಸಿಕ್ ದೀಸ್ ಹ್ಯಾ ದಿಸಾ ಪರ್ತ್ಯಾನ್ ನವೀಕರಣ್ ಕೆಲ್ಲ್ಯಾ "ಡೊಂಟ್ ವರಿ ಬಿ ಹ್ಯ್ಯಾಪ್ಪಿ" ಮ್ಹುಳ್ಳ್ಯಾ ಪದಾಕಿ ತಾಣೆಂ ತಾಳೊ ದಿಲಾ. ೨೦೧೩ವ್ಯಾ ವೊರ್ಸಾ ಪ್ರಜೊತಾನ್ ಕೊಂಕ್ಣಿ "ಉಡಿ ಉಡಿ" ಮುಳ್ಳೊ ಆಲ್ಬಾಮ್ ಕಾಡ್ಲೊ. ೨೦೧೩ವ್ಯಾ ವರ್ಸಾ ಉಪ್ರಾಂತ್ ತೊ ೩ ಪಾವ್ಟಿಂ ಕೊಂಕ್ಣಿಂ ಫ಼ಮದ್ ಮೇಲ್ ಗಾಯಕ್ ಮುಳ್ಳ್ಯಾ ಪ್ರಷಸ್ತೆಕ್ ಚುನಾಯಿತ್ ಜ಼ಾಲ್ಲೊ.ತಾಣೆಂ ಹಿನ್ನಲ್ ಗಾಯಕ್ ಜ಼ಾವ್ನ್ ತುಳು ಕನ್ನಡ ಆನಿಂ ಕೊಂಕ್ಣಿ ಫ಼ಿಲ್ಮಾಕ್ ಆಪ್ಲೊ ತಾಳೊ ದಿಲಾ. ಆನಿಂ ೨೦೧೬ವ್ಯ ವರ್ಸಾ ಬೊಂಬೈಂತ್ ಚಲ್‌ಲ್ಲ್ಯಾ ಪಂಚ್ವ್ಯಾ"ಆರ್ಟಿಸ್ಟ್ ಅಲೌಡ್ ಮ್ಯೂಸಿಕ್" ಕಾರ್ಯಕ್ರಮಾಂತ್ ಬೊರೊ ಗಾವ್ಪಿ ಮ್ಹು‍ಳ್ಳೆಂ ಇನಾಮ್ ಜ಼ೊಡ್ಲಾಂ.ಸಗೀಂತಕ್ ಗಡ್ ನಾಂ ಮ್ಹುಣ್ ತೊ ಪಾತ್ಯೆತಾ. ಕರ್ನಾಟಕಾಂತ್ "ಅಕಪೆಲ್ಲ" ಮ್ಹುಳ್ಳ್ಯಾ ಸಂಗೀತ್‌ ಮುದ್ರಣ‍ಕ್ ತಾಳೊ ದಿಲ್ಲ್ಯಾ ಪಯ್ಕಿ ಪ್ರಜೊತ್ ತಿ ಎಕ್ಲೊ ಜ಼ಾವ್ನಾಸಾ.  
"ಅಕಪೆಲ್ಲ" ಮ್ಹುಳ್ಯಾರ್ ವಾದ್ಯ್ ನಸ್ತಾನಾ ಉತ್ಪತ್ ಜ಼ಾಂವ್ಚೆಂ ಸಂಗೀತ್ ಜ಼ಾವ್ನಾಸಾ.
ಹಾಣೆಂ ೨೦೧೬ ಜೂನ್ ರ್ "ಕಿಲ್ಲರ್ ರೋಡ್ಸ್" ಮ್ಹುಳ್ಳೆಂ ಆರ್ಟಿಕಲ್ ಬೊರಯ್ಲಾಂ
### ಫ಼ಾಮದ್ ಪದಾಂ
೧.ತುಜ಼ೊ ಮೋಗ್ ಮ್ಹಕಾ ಜ಼ಾಲಾ
  ೨.ಉಡಿ ಉಡಿ(ಆಲ್ಬಮ್ ಪದ್)
 ೩.ಜಿಣ್ಯೆಂತ್ ಯೆ
 ೪.ಹಾಂವ್ ನೆಣಾಂ
   
### ಹಿಂದಿ ಪದಾಂ
 ೧.ಮೇರಾ ಮಾನ್-ಅಕಪೆಲ್ಲ ೨. ತು ಜೊ ಮಿಲಾ ೩.ಬೋಲ್ ದೊ ನಾ ಝರ ೪.ಸಂಹಾವಾ ಕಿ  ೫.ಬಾರಿಶ್ ೬.ಮೈನ್ ಧೋನ್ನ್ ಕೊ೭. ರಾಬ್ತಾ ೮.ತುಮ್ ಹಿ ಹೊ ೯. ಬಿ ಇಥೆಹ್ಯಾನ್  ೧೦.ಇಷ್ಕ್ ವಲಾ ಲವ್-ಅಕಪೆಲ್ಲ ೧೧. ಬಾಟೈನ್ ಕುಚ್ ಅನ್ಖೀ ಸಿ ೧೨.ಅಭಿ ಅಭಿ ೧೩.ಅಭಿ ಮುಜ್ ಮೇನ್ ಕಹಿನ್ ೧೪. ಮೇರೆ ಬಿನಾ ೧೫.ಜುಡೈ ಮತ್ತು ತು ಜಾನೇ ನಾ.
### ಉಲ್ಲೇಖ್


वर्ग:ಕನ್ನಡ್ ಪಾನಾಂ
Anna Netrebko

**Anna Netrebko** zaun asa ek Russian operant kantar korpi.
## Polleiat
annanetrebko.com

वर्ग:Romi panam
ಮದರ್ ತೆರೆಜಾ

## ಮಟ್ವ್ಯಾನ್ ಪರಿಚಯ
*ನಾಂವ್: ಮದರ್ ತೆರೆಜಾ
*ಗಾಂವ್: ಕೊಲ್ಕತ್ತಾ
*ಜನನ್: ೧೯೧೦ ಅಗಸ್ತ್ ೨೬
*ವೃತಿ: ಸಾಮಾಜ್ ಸೇವಾ

## ಜಿಣಿ
ಮದರ್ ತೆರೆಜಾ *೧೯೧೦ ಅಗಸ್ತ್ ೨೬* ತಾರಿಕೆರ್ *ಕೋಲ್ಕತ್ತಾ ಅಲ್ಭೆನಿಯಾಂತ್* ಜಲ್ಮಲ್ಲಿ. ತಿಚ್ಯಾ ಭುರ್ಗ್ಯಾಪಣಾಚೆಂ ನಾಂವ್ *ಆಗ್ನೆಸ್*. ತಿ ೧೯೫೦ಆಂತ್ **ಮಿಷನರಿ ಆಫ್ ಚಾರಿಟಿ** ಮಳ್ಯಾ ನಾಂವಾಖಾಲ್ ಸ್ವಯಂ ಸೇವಾ ಸಂಘ್ ಘಡ್ಲೊ.

## ಸೇವಾ
ತಿಣೆಂ ಸುಮಾರ್ ೪೦ ಆನಿ ಪಾಂಚ್ ವರ್ಸಾಂ ಚಡ್ ದುಬ್ಳ್ಯಾಂಚಿ, ಪಿಡೆಸ್ತಾಂಚಿ, ಅನಾಥಾಂಚಿ ಸೇವೆಂತ್ ತಿಚೆಂ ದೀಸ್ ಖರ್ಚಿಲ್ಯಾತ್. ತಿಣೆಂ ಕದಾಳಾಯ್ ಸಾಂಗ್ಚೆ ಅಸ್‌ಲ್ಲೆಂ. ಹರ್ಯೆಕ್ ಪಾವ್ಟಿಂ ತುಂ ಪೆಲ್ಲ್ಯಾಕ್ ಪಳೆವ್ನ್ ಸಂತೊಸಾಚೊ ಜನೊಸ್ ದಾಕಯ್ತಾನಾ ತಿ ಏಕ್ ಮೊಗಾಚಿ ಕರ್ನಿ ಹೆ ಜಿವಿತ್ ಸೊಬಿತ್ ಕರುಂಕ್ ಸಕ್ತಾ. ಮ್ಹಾಕಾ ಎಕ್ಲ್ಯಾಕ್ ಸಂಸಾರ್ ಬದ್ಲುಂಕ್ ಅಸಾಧ್ಯ್. ಪೂಣ್ ಹಾಂವ್ ಎಕ್ ಲ್ಹಾನ್ ಪಾತರ್ ಉದ್ಕಾಚೆರ್ ಉಡಯ್ತಾನಾ ತಾಚೊ ಪರಿಣಾಮ್ ಬೊಂವ್ತಣಿಂ ಪಳೆಂವ್ಕ್ ಮೆಳ್ತಾ.

ಕಾಲ್ಚೊ ದೀಸ್ ಸೊಂಪ್ಲೊ ಪಾಲ್ಯಾಂಚೊ ದೀಸ್ ಅಜೂನ್ ಉದೆಂವ್ಕ್ ನಾ. ಅಮ್ಚ್ಯಾ ಹಾತಾಂತ್ ಆಯ್ಚೊ ದೀಸ್ ಮಾತ್ರ್ ಅಸಾ. ಅಮಿ ಮಾಗಾರ್, ಅಮಿ ಪಾತ್ಯೆತಾಂವ್. ಅಮಿ ಪಾತ್ಯೆಲ್ಯಾರ್ ಅಮಿ ಮೋಗ್ ಕರ್ತಾಂವ್. ಅಮಿ ಮಾಗಾರ್, ಅಮಿ ಸೇವಾ ಕರ್ತಾಂವ್. ಸಕ್ಚಾಂಕ್ ವರ್ತಿ ಕಾರ್ಯಂ ಕರುಂಕ್ ಅಸಾದ್ಯ್. ಪುಣ್ ಲ್ಹಾನ್ ಕಾರ್ಯಿ ವರ್ತ್ಯಾ ಮೊಗಾನ್ ಕರ್ಯೆತ್. ತುಮ್ಚೊ ಮೋಗ್ ಸೆಜಾರಾ ದಿಯಾ. ತುಮ್ಚೆ ಜಿವಿತ್ ಪ್ರಕಾಸ್‍ಭರಿತ್ ಜಾತಲೆ.

## ಪ್ರಶಸ್ತಿ
ಮದರ್ ತೆರೆಜಾಕ್ ೨೦೧೭ ಸೆಪ್ಛೆಂಬರ್ ೪ ತಾರಿಕೆರ್ **ಪಾಪಾ ಪ್ರಾನ್ಸಿಸ್** ಅದಿಕ್ರತ್ ಥರಾನ್ ಸಾಂತ್ ಮ್ಹಣ್ ಪಾಚಾರ್ಲಿ. ಭಾರತಾಚಾ ಪರ್ಜೆಕ್ ೧೯ ಸದಾಂಚ್ ಮದರ್ ತೆರೆಜಾ ಜಾವ್ನ್, ಸಂಸಾರಾಚ್ಯೆ ನದ್ರೆಂತ್ ದುಬ್ಲ್ಯೆ ಪಜ್ರೆಚಿ ಸಾಂತಿಣ್ ಜಾವ್ನ್, ಪವಿತ್ರ್ ಸಬೆಚ್ಯೆ ನದ್ರೆಂತ್ ಶುಭ್ ಸಂದೇಶಚಿ ಬರಿ ಖಬರ್ ಜಾವ್ನ್ ವಿವಿದ್ ಧರ್ಮಾಂಚ್ಯಾ ಮುಖೆಲಿಂಕ್ ದೆವಾಚ್ಯಾ ಮುಖೆಲಿಂಚಿ ಪ್ರತಿನಿದಿ ಜಾವ್ನ್ ಪುರಸ್ಕಾರಾಚ್ಯೆ ನದ್ರೆಂತ್, *ಭಾರತೀಯ್ ಸರ್ಕಾರಾಚೆ ಬ್ರಾಬಿನ್ [[ಭಾರತರತ್ನ್]] ಜಾವ್ನ್ ಆನಿ ಅಂತರಾಷ್ಚೀಯ್ ನದ್ರೆಂತ್ ನೊಬೆಲ್ ಶಾಂತಿ ದೂತ್* ಜಾವ್ನ್ ಫಾಮಾದ್ ಜಾಲಿ. ೧೯೭೯ ಇಸ್ವೆಂತ್ ತಿಕಾ ನೊಬೆಲ್ ಪುರಸ್ಕಾರ್ ದೀವ್ನ್ ಸನ್ಮಾನ್ ಕೆಲಾ.

## ಮದರ್ ತೆರೆಜಾನ್ ಮ್ಹಳ್ಳಿ ಉತ್ರಾ
* ಆಮ್ಚ್ಯಾ ವಾವ್ರಾಂತ್ ಅಮಿ ಯಶಸ್ವಿ ಜಾಂವ್ಚೆಂ ಮಹತ್ವಾಚೆಂ ನ್ಹಯ್ ಬಗರ್ ವಿಶ್ವಾಸಿ ಜಾಂವ್ಚೆಂ.
* ಹಾಂವ್ ದೆವಾಚಿ ದಾಕ್ಟುಲಿ ಪೆನ್ಸಿಲ್ ಆನಿ ದೇವ್ ತಾಕಾ ಪಸಂದ್ ಜಾಲ್ಲೆಂ ಬರಯ್ತಾ.
* ಮೋಗ್ ಉದೆಂವ್ಚೆ ಅಮ್ಚಾ ಲಾಗ್ಶಿಲ್ಯಾಂಚಿ ಅಮಿ ಜತನ್ ಘೆತಾನಾ, ಪ್ರತ್ಯೇಕ್ ಜಾವ್ನ್ ಅಮ್ಚಾ ಘರಾಂತ್ ಅಸ್‍ಲ್ಲ್ಯಾಂಚಿ.

ಮದರ್ ತೆರೆಜಾ ರೊಮಾಂತ್ ಅಸ್ತಾನಾ ಜೆಜ್ವಿತ್ ದೇವ್ ಶಾಸ್ತ್ರ್ಯಾಲಾಗಿಂ ಸಂವಾದಾ ವೆಳಾರ್ ಅಶೆಂ ಏಕ್ ಸವಾಲ್ ಪುಡ್ ಕರ್ತಾ.'ತುಂವೆಂ ಪಾಳ್ಚೊ ಪ್ರಮುಖ್ ವಾಂಜೆಲ್ ಕಸಲೊ'? ತಿಣೆಂ ತಕ್ಷಣಾ ಜಾಪ್ ದಿಲಿ. ಹಾಂವೆ ಪಾಳ್ಚೊ ವಾಂಜೆಲ್ ೪ ಉತ್ರಾಂನಿ ಅಟಾಪಿಲಾ 'ತೆಂ ಮಕಾಚ್ ತುಮಿ ಕೆಲೆಂ' ಹ್ಯಾ ಉತ್ರಾಂಚೆರ್ ಮದರ್ ತೆರೆಜಾನ್ ಅಪ್ಲೆಂ ಜಿವಿತ್ ಬಾಂದುನ್ ಹಾಡ್ಲೆಂ.

## ಮೊರ್ನ್
ಪೂಣ್ ತಿಣೆಂ ತೊ ಆಯ್ವಜ್ ದುಬ್ಳ್ಯಾಂಕ್ ವಾಂಟ್ಲಾ. ತಿಣೆಂ ಅಪ್ಲಿ ಜಿಣಿ ದುಬ್ಳ್ಯಾಂಕ್ ಸಮರ್ಪಿಲಾಂ. *೧೯೯೭ ಸೆಪ್ತೆಂಬರ್ ೫* ತಾರಿಕೆರ್ ದೆವಾಧೀನ್ ಜಾಲಿ. ತಿಚ್ಯೆ ಮೊರ್ನ್ ಕಲ್ಕತಾ ಜಾಗ್ಯಾರ್ ಅಸಾ. ತಿ ದೆವಾಧೀನ್ ಜಾತಾನಾ ೧೨೩ ದೇಶಾಂತ್ ೬೧೦ ಮಿಷ‍ನರಿ ಕಾರ್ಯಾಚರಣೆ ಕೆಲಾಂ.

## ಬಿರುದ್
ದೆವಾಧೀನ್ ಜಾಲ್ಯಾ ನಂತರ್ **ಪಾಪಾ ಜುವಾಂವ್ ದುಸ್ರ್ಯಾ** ತೆರೆಜಾಕ್ ೧೯೯೬ ಇಸ್ವೆಂತ್ ಬೆಸ್ಟ್ ತೆರೆಜಾ ಆಫ್ ಕಲ್ಕತ್ತಾ ಬಿರುದ್ ದಿಲಾಂ. ಮದರ್ ತೆರೆಜಾಕ್ ಸಾಂತಿಣ್ ಮ್ಹಣ್ ಪಾಚಾರ್ಲಾಂ. ಬ್ರಾಬಿನ್ ಭಾರತರತ್ನ್
ಆತಾ ತಿ ಸಮಾಜ್ ಸುಧಾರಕಿ ಜಾವ್ನ್ ಆಸಾ.
## ಸಂದರ್ಭ್


वर्ग:ಕನ್ನಡ್ ಪಾನಾಂ
ತಮ್ಡೆ ತೊವ್ಶೆ

**ತಮ್ಡೆ ತೊವ್ಶೆ**
=ಪರಿಚಯ್= 

ಸಾಮಾನ್ಯ್ ಜಾವ್ನ್ ಕರಾವಳಿ ಪ್ರದೇಶಾ೦ತ್ ರೈತ್ ತೊವ್ಶೆ ಲಾವ್ಚೆ೦ ಕಾಮ್ ಪಾವ್ಸ್‌ಚಾ ಟೈಮರ್ ಮಾತ್ರ್. ವೊತಾಚಾ ಟೈಮರ್ ತೊವ್ಶೆ ಲಾವ್ಚೆ೦ ಕ್ರಮ *ಕರಾವಳಿ ಪ್ರದೇಶಾ೦ತ್* ನಾ. ನೆಟ್ಲ್ಯಾರಿಕ್ ತಾಚೆ ಕಾಯಿ  ಹವಾಮಾನಚಾ ಕಾರಣ ಮುಖಾ೦ತ್ರ್  ತೊವ್ಶೆ ಕೊಡ್ ಜಾತಾ.ತಮ್ಡೆ ತೊವ್ಶೆ ಥೊಡ್ಯಾ ಕಡೆ ಅಪರೂಪ್ ಜಾವ್ನ್ ಕೃಷಿ ಕರ್ತಾತ್. **ಬೆಳ್ತ೦ಗಡಿ ತಾಲ್ಲೂಕ್ ಓಡಿಲ್ನಾಳ ಗ್ರಾಮಚ್ಯಾ ಕಟ್ಟಡಬೈಲಿ೦ತ್** ವಾಸ ಕರ್ನ್ ಅಸ್ಚ್ಯಾ '''ವಸ೦ತಮಿತ್ರ,'''ತಾಣೆ೦ ಹತಾಕ್ ಜಾತಾ ತಿತ್ಲೆ೦ ಕಾಮ್ ಕರ್ನ್ ತಮ್ಡೆ ತೊವ್ಶೆ ಲೈಲ್ಲಾ೦.

=ಸೊಭಯ್=
ತಮ್ಡೆ ತೊವ್ಶೆ ಗ್ರೀನ್ ಕಲ್ಲರಾರ್ ಅಸೊವ್ನ್ ವ್ಹಡ್ ಜಾತಾನಾ ತಮ್ಡೆ ಕಲ್ಲರಾರ್ ಯೆತಾ. ತಮ್ಡೆ ತೊವ್ಶೆ ಭಿತರ್ ರಸಭರಿತ್ ಜಾವ್ನ್, ಮತ್ ಸೇಳೆಸುವುಚೆ೦ ಪರ್ಮಳ್ ಜಾವ್ನ್, ತರ್ನೆ ತೊವ್ಶೆ ಖಾ೦ವ್ಕ್ ಬರಿಚ್ ರುಚಿಕ್.

=ತಯಾರಾಯ್=
ಮಜ್ಜಿಗೆ ಹುಳಿ ಕೆಲ್ಲ್ಯಾರ್ ಚಡ್ ರುಚಿಕ್ ಜಾತಾ. ಪಾಯಸ,ಅಪ್ಪ,ಕಡುಬು,ದೋಸೆ,ಬಿರಿಯಾನಿ ರೈತಾ,ಸಾ೦ಬಾರ್, ಇತರ್ ತಯಾರ್ ಕರ್ಯೆತ್. ಗಾವಾ೦ತ್  ವ್ಹಡ್ ಜಾವ್ನ್ ತೊವ್ಶೆ  ತಮ್ಡೆ ಕಲ್ಲರಾರ್ ಯೆತಾನಾ ತಮ್ಡೆ ತೊವ್ಶೆಚಿ ರುಚ್ ಉಣಿ.ತಾಚೆ ಸರ್ಲ್ ಪತಾಳ್ ಜಾಲ್ಲ್ಯಾನ್ ಸಗ್ಳಿ ನಿಸ್ತ್ಯಾಕ್ ಘಳಿಯೆತ್

=ಕಶೆ೦ ಲಾವ್ಚೆ೦=

ಜೂನ್ ಮಹಿನ್ಯಾ೦ತ್ ಪಯ್ಲೊ ಪಾವ್ಸ್ ಯೆತಾನಾ ತಮ್ಡೆ ತೊವ್ಶೆ ಲಾವ್ಚೊ ವೇಳ್.ತಾಕಾ ಸೆಣ್, ಗೊಬ್ಬೊರ್, ಮತಿ, ಪೊಪ್ಲಚಿ ಸರ್ಲಾ೦ ಗಾಲ್ನ್ ನೆಟ್ಲ್ಯಾರ್ ಬರಿ ಬೊರೆ೦. ಜಡ್ ಜಾಲ್ಲ್ಯಾ ನ೦ತರ್ ಏಕ್ ದೋನ್ ಪಾವ್ಟಿ೦ ಜಿವೊ  ಗೊಬ್ಬೊರ್ , ಮತಿ,ಉದಕ್ ಗಾಲಿಜೆ.ಅಡಿಯೆ೦ತ್ ಉದಕ್ ರಾವನಾತ್‌ಲ್ಲ್ಯಾ ಬರಿ ಪಲೈಜೆ.ತಾಕಾ ಚಪ್ಪರ೦ತ್ ಘಾಲಿಜೆ ಮ್ಹನ್ ನಾ.ಬಗರ್ ತಾಚೆ ಬಳ್ಳಿ ನೆಲಕ್ ಸೊಡ್‌ಲ್ಲ್ಯಾರ್ ಕಾಯಿ ದಿತಾ. *೪೫ ದಿಸಾನಿ* ಹೂ ಸೊಡ್ನ್ ವೆಗ್ಗಿ ಕಾಯಿ ಜಾತಾತ್.ತಾಕಾ ರಸಗೊಬ್ಬರ,ಕೀಟನಾಶಕ ಘಾಲಿಜೆ ಮ್ಹಣ್ ನಾ.

=ಮೊಲ್=
ತಮ್ಡೆ ತೊವ್ಶೆಚೆ ಗಾತ್ರ ದಾಕ್ಟೆ೦.೧ ಕಿಲೋ ತೂಕಜೆ ಜಾಲ್ಲ್ಯಾರ್ ೪ ತಮ್ಡೆ ತೊವ್ಶೆಚೆ ಗಾರ್‌ಜ್ ಆಸಾ. ಮಾತ್ರ್ ೨ ಮಹಿನೆ ಕಾತ್ರುಕ್ ಜಾಯ್ಜೆ ಪಾಡ್ತಾ.ಮಾರುಕಟ್ಟೆ೦ತ್ ೧ ಕಿಲ್ಲ್ಯಾಕ್ ೨೦ ರುಪಾಯಿ ಜಾವ್ನ್ ವಿಕ್ತಾತ್. ತಮ್ಡೆ ತೊವ್ಶೆಚೆ ರುಚ್ ಬರಿ ಜಾವ್ನ್ ಆಸ್ತಾ. ಮಸಾಲೆ ಚರ್‌ಮುರಿ ತಯಾರ್ ಕರು೦ಕ್ ತಮ್ಡೆ ತೊವ್ಶೆ ಸಾ೦ಗಾತ್ ಮ್ಹನಿಯೆತ್.

=ಉಲ್ಲೇಖ್=

वर्ग:ಕನ್ನಡ್ ಪಾನಾಂ